Nur Mohammad Taraki

Nur Muhammad Taraki (n. 1917; mortis en oktobro de 1979) estis afgana ĵurnalisto kaj politikisto. Li estis kunfondinto de la Demokrata popola partio de Afganio kaj apartenis post ties splitiĝo en 1967 al la pli radikala branĉo Khalq, prononco [Ĥalk], de la partio.

Kiam Mohammed Daud Khan [Daud Ĥan] estis per puĉo forigita en 1978, Taraki iĝis prezidanto de Revolucia konsilio kaj ĉefministro. Lia kunbatalanto Hafizullah Amin devigis lin retiriĝi en septembro de 1979. Oni plej verŝajne murdis lin en oktobro, sed la gazeto Kabul Times kaj aliaj afganiaj gazetoj informis pri lia morto je malsano.

Kategorio:Afganaj verkistoj
Kategorio:Afganaj politikistoj
Kategorio:Ĉefministroj
Kategorio:Atencitoj
Kategorio:Murditoj